open-index/open-wikipedia-markdown huggingface dataset:
Clonmacnoise

**Clonmacnoise** (irsk: *Cluain Mhic Nóis*, i betydningen «Engen til Nós’ sønner») er et nå ødelagt kloster som ligger i grevskapet Offaly i  Irland, ved elven Shannon sør for Athlone, grunnlagt i 544 av Kieran av Clonmacnoise, en ung mann fra Rathcroghan i grevskapet Roscommon. Fram til 900-tallet hadde det nære tilknytninger til kongene av Connacht.

Sankt Kieran  (irsk: *Ciarán*) grunnla klosteret i det gamle området Uí Maine innenfor Connacht på et punkt der den store øst-vestlige landruten (*Slighe Mhor*, «de fem store veier») møter elven Shannon etter å ha krysset myrene i sentrale Irland kjent som Esker Riada (esker, også kalt rullesteinsås eller «geiterygg»). Den strategiske plasseringen av klosteret hjalp det til å bli et viktig senter for religion, læring, håndverk og handel på 900-tallet; og sammen med Clonard abbedi var det et av de mest kjente religiøse stedene i Irland, og som ble besøkt av lærde fra hele Europa. Fra 800- til 1000-tallet var stedet alliert med kongene av Meath. Mange av overkongene i Tara (*ardrí*) og av Connacht ble gravlagt her.

Clonmacnoise ble stort sett forlatt på slutten av 1200-tallet. I dag omfatter stedet ni kirker i ruiner, en festning, to runde tårn og et stort antall utskårne steinkors og korsheller. Den irske regjeringens etat Office of Public Works forvalter den bevarte ruinen. Et tolkesenter med audiovisuell presentasjon er åpent for publikum, kirkegården er i bruk og gudstjenester finner sted i et moderne kapell.

## Grunnleggelse
Clonmacnoise ble grunnlagt i 545 av Kieran av Clonmacnoise på det stedet hvor den viktigste landruten mellom øst og vest gjennom myrene i det sentrale Irland krysset elven Shannon. Kieran hadde vært elev av Diarmuid fra Clonard og Finnian av Clonard.

Like etter at Kieran ankom møtte han Diarmait mac Cerbaill som ifølge tradisjonen hjalp ham med å bygge den første kirken – en mindre konstruksjon i tømmer som skulle ble den første av mange mindre kirker på stedet. Diarmait skulle senere gjøre krav på tittelen som den første kristne overkongen i Irland.

Kieran døde et år senere av gulfeber, han var da i begynnelsen av tredveårene. 

Flere bygninger og keltiske høykors kan fortsatt beskues i Clonmacnoise.

## Bilder

## Referanser


## Litteratur
* King, Heather A. (1998): *Clonmacnoise Studies* Bind 1. Duchas & Wordwell. ISBN 0-7076-5098-4.
* King, Heather A. (2003): *Clonmacnoise Studies* Bind 2. Dept of the Environment, Heritage and Local Government & Wordwell. ISBN 0-7557-1793-7.
* Moss, Rachel (2014): *Medieval c. 400—c. 1600: Art and Architecture of Ireland*. New Haven, CT: Yale University Press. ISBN 978-0-3001-7919-4

## Se også
* Clonmacnoise-krøniken

## Eksterne lenker

* 
* Foto fra Clonmacnoise
Berlevågfisk

**Berlevågfisk** er en sjelden torskefisk som blir opp til 70 cm lang. Arten ble først funnet i Norge, de tre første individene i Berlevåg i 1932. Ett eksemplar ble funnet i Vadsø i 1957, ett utenfor Torsvåg i Troms i 1972, og ett i Berlevåg i 1987.

Frem til 2003 var bare ti eksemplarer kjent for vitenskapen. Mellom februar 2003 og april 2004 ble ytterligere 31 fanget utenfor norskekysten.
Den 27. mars 2007 ble det fanget noe som kan være en berlevågfisk utenfor Kiberg.

Nyere forskning har vist at berlevågfisk og alaskatorsk som finnes nord i Stillehavet er samme art.

## Beskrivelse
Ryggen er marineblå og sidene har svarte flekker. Buken er hvit. De tre ryggfinnene sitter langt fra hverandre. Brystfinnene når til forkanten av gattfinnen, og sidelinjen bøyer av nedover under midtre ryggfinne. Fisken er underbitt.

## Referanser


## Eksterne lenker
* 
*
Julius Braathe

**Julius «Jul» Braathe** (1874&ndash;1914) ble skytterkonge på Landsskytterstevnet i 1903 på Lillehammer. Han ble med dette Oslo Østre Skytterlag sin første skytterkonge. Braathe var OL-deltaker for Norge i tre olympiske leker, i Ekstralekene 1906 i Athen, 1908 i London og 1912 i Stockholm. Han døde i en drukningsulykke bare 40 år gammel.

## OL-medaljer
* 1908  London -  **Gull** i skyting, 300 meter rifle, 3 stillinger, lagskyting (Norge)
* (1906  Athen -  Sølv i skyting, 300 meter rifle, stående)
* (1906  Athen -  Sølv i skyting, frigevær lagskyting (Norge))

## Andre titler
* Sølvmedalje lagskyting OL i Athen i 1906 (ikke lenger godkjent som offisielt OL av IOC)
* Gullmedalje lagskyting OL i London 1908

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Esing

**Esing** er en litt tykk list på langs på hver side ved eller nesten oppe ved overkanten inni en robåt.  Den er tykkest på midten, og blir noe tynnere mot endene like ved eller helt ute ved stevnene.  På det tykkeste kan den i tverrsnitt variere mellom 3x3 cm til 10x10 cm etter båtstørrelsen.  Men tverrsnittet er sjelden kvadratisk; som oftest er esingen tykkest øverst, og har en smalere underside.  Ofte er en eller flere av vinklene i tverrsnittet heller ikke rette.

På nesten alle robåter nord for Bergen ligger esingen på nest øverste bordkant.  Åfjordsbåtene har derimot ikke slik indre esing, men derimot en litt tykk list på utsiden av øverste bordkant; denne listen heter "esseng".  På Nordlandsbåter bygd etter ca. 1930 er også esingen utelatt, og på en del helt nye Sognebåter er det lagt inn en tynn teaklist, nærmest som pynt, der en vanlg esing skulle ha ligget.

På båter sør for Bergen ligger esingen langs øverste bordkant, og øst for Lindesnes kalles den gjerne for "rip" (ei rip – ripa).  Øst for Lindesnes kan esingen også bli så lav og bred at den begynner å ligne på et vaterbord.  

Som oftest stopper esingen ved rengene (se rang), men på enkelte båter på Sørvestlandet og på Sør-Østlandet går esingene helt til stevnene.  Ved hver stevn står det i så fall gjerne en liten nauvrang som binder esingene sammen.
Sykkylven Energi

**Sykkylven Energi AS**  er en kraftprodusent i Sykkylven kommune i Møre og Romsdal. Kraftverket er eid av kommunen. 

22.august 1918 ble starten for kraftverket, da den første nybygde invisteringa deres, Riksheim Kraftverk, ble starta. Ved nyttårsskifte 1921/1922 var linjenette deres ferdig utbygd, og rakk fram til de fleste gårdene i kommunen. 

Selskapet ble etablert i 1997 og er en videreføring av Sykkylven kommunale kraftverk etablert i 1918.

Selskapet eier også kraftverkene Ramstaddal og Riksheimdal. 

I 2005 produserte selskapet 53 GWh

## Referanser


## Eksterne lenker
* Sykkylven energi - Om oss
Ian Anderson

**Ian Scott Anderson** (født 1947) er en britisk vokalist, gitarist og fløytist. Han har siden 1968 sunget og spilt tverrfløyte i rockebandet Jethro Tull. 

Anderson har flere ganger spilt sammen med flere av verdens store symfoniorkester, blant annet London Philharmonic Orchestra i innspillingen *A Classic case* fra 1994. Han har skrevet, komponert, arrangert og fremført sin egen musikk siden han som student sammen med Mick Abrahams var med å starte Jethro Tull. Hans tekster er kjent for sin avanserte prosa og klare artikulasjon mens musikken er melodiøs og i rytmisk stil. Et av Ian Andersons talent er hans bredde i instrumentbruk, både innen rytme-, strenge- og blåseinstrument. Han komponerer alt sitt eget materiell.

På 1970-tallet ble hans kjente positur, stående på et ben med det andre opptrukket og spillende på tverrfløyte, nærmest en logo for Jethro Tull.

## Diskografi (som soloartist)
* *Walk Into Light* (1983)
* *Divinities: Twelve Dances with God* (1995)
* *The Secret Language of Birds* (2000)
* *Rupi's Dance* (2003)
* *Ian Anderson Plays the Orchestral Jethro Tull* (2-CD og DVD) (2005)
* *Thick as a Brick 2* (2012)
* *Homo Erraticus* (2014)

Fil:Ian-Anderson-in-Helsinki-1970.jpg|1970
Fil:Jethro-Tull-cropped.jpg|1973
Fil:Jethro Tull Ian.jpg|1977
Fil:Jethro Tull - America Tour - 2007 - 1.jpg|2007


## Referanser


## Eksterne lenker
* 
* 
* 
* 
* Nettsted for British Philharmonic Orchestra
The Others (Lost)

**The Others** («de andre» på norsk, også kjent som **Them**, **The Natives** og **The Hostiles**) er en fiktiv gruppe mennesker på ca. 30-40 personer fra TV-serien Lost som har bodd på øya siden før Oceanic Flight 815 krasjet. Da Danielle Rousseau kom i kontakt med de overlevende av Oceanic Flight 815 refererte hun til en annen gruppe som «The Others». Rousseau hadde levd for seg selv på øya, i skjul fra The Others. The Others har vært de overlevendes motstandere helt siden krasjet. Siden krasjet har de kidnappet, drept, mentalt torturert og truet de overlevende fra ulykken. Hvem de er, hvor de kommer fra og motivene deres er opprinnelig uvisst, men avsløres litt etter litt utover i serien.

## Historie

Benjamin Linus kom til øya som liten (rundt 10 år), sammen med sin far Roger Linus. Roger fikk jobb som vaktmester for DHARMA Initiative. DHARMA Initiative hadde invitert med Roger til øya for å få en «viktig forskningsjobb», men ble skuffet da han fikk vite at han bare ville jobbe som vaktmester. Rogers tidligere kone omkom da hun fødte Benjamin, noe Roger ga sønnen skylden for i alle år. Benjamins hat mot faren økte, og en dag allierte han seg med daværende «The Hostiles» (De fiendtlige» på norsk). The Hostiles var DHARMA Initiatives «fiender» på øya. De hadde bodd på øya før DHARMA Initiative kom dit som hadde vært der før dem. Benjamin Linus planla et angrep sammen med The Hostiles og sammen gasset de ihjel medlemmene av DHARMA Initiative og tok kontroll over øya.

### Stasjonene

Både på hovedøya, en liten øy i nærheten og i vannet finnes det en rekke forskjellige stasjoner som har spilt ulike roller for DHARMA Initiative. Disse har The Others tatt kontroll over og bruker som baser.

## Medlemmer
:*Se også: [[Rollefigurer i Lost]]*
Det antas å være totalt rundt 30-40 medlemmer av The Others. Listen er sortert alfabetisk etter fornavn.
*Alexandra Rousseau
*Bea Klugh
*Benjamin Linus
*Cindy Chandler
*Colleen Pickett
*Danny Pickett
*Dr. Ethan Rom
*Karl
*Goodwin
*Isabel
*Jacob (figur)
*Dr. Juliet Burke
*Dr. Richard Alpert
*Mikhail Bakunin
*Tom
Ramstaddal kraftverk

**Ramstaddal Kraftverk** er et vannkraftverk i Sykkylven kommune i Møre og Romsdal. 

Kraftverket utnytter et fall i Årsetelva fra inntaksmagasin i Årsetvatnet til Årsetsætra. Årsetvatnet reguleres med 4,5 meter.

Midlere årsproduksjon er på 4,6 GWh. Installert effekt er 1,3 MW. 

Kraftverket startet produksjonen i 1983. 

Etter at vannet er brukt i kraftverket benyttes det som vannkilde for kommunens vannverk.

Eier er Sykkylven energi som igjen er heleid av Sykkylven kommune.

## Referanser


## Kilder
* 
* NVE vannkraftdatabase
* Sykkylven energi
Johan Michael Keyser

**Johan Michael Keyser** (født 15. januar 1749 i Drammen, død 1. desember 1810) var en norsk teolog og biskop i Christiansand stift 1805–10.
 
Johan Michael Keyser ble født på Bragernes i Drammen. Hans foreldre var kjøpmannen Christen Nielsen og Anna Rosine Nielsen. Hun var født *Keyser*, og var datter av en vinhandler fra Frankfurt am Main. Sønnen tok hennes pikenavn som sitt etternavn.

Keyser ble tidlig foreldreløs, og han ble oppdratt av sin mormor. Hun satte ham i lære hos presten Peder Hesselberg, en av de fremste blant Herrnhutterne i Norge. 

Mangel på midler gjorde det vanskelig for den unge Keyser å få utdannelse, men han ble cand.philos. i Fredriksborg i 1766 og hadde så forskjellige lærerstillinger. 1 1777 fikk han på anbefaling fra biskop Christian Schmidt stillingen som residerende kapellan i Ullensaker. Fra 1791 var han fengselsprest i Oslo, og fra 1795 var han slottsprest og sokneprest i Aker. 1 1805 ble han biskop i Kristianssand. I sin bispetid var han imidlertid svært syk, og fikk ikke utrettet mye.

*D.Thrap* skriver om han i Dansk biografisk leksikon at 
*Han var en mild, sagtmodig, gjennempastoral Personlighed, der vandt Hjærterne overalt. Som Prædikant fik han af sin Biskop 1777 det Vidnesbyrd, at de enfoldige kunde forstaa ham, og de lærde kjededes ikke ved at høre ham. I de Prædikener fra hans senere Aar, der findes, ses han at have lagt sig efter det moraliserende Foredrag, hvori han uden at afvige fra Kristendommens Grundsandheder stundum optager rationalistiske Talemaader.*
  

Keyser var far til universitetshistorikeren Fredrik Wilhelm Keyser, historikeren Rudolf Keyser og teologen Christian Nicolai Keyser, samt onkel til fysikeren og kjemikeren Jens Jacob Keyser.

## Kilder
* Biografi i ''Dansk biografisk leksikon'' fra 1905 (på dansk)
.mv

**.mv** er Maldivenes nasjonale toppnivådomene (ccTLD) for internett. Det administreres av Dhiraagu, et telekommunikasjonsselskap.

## Bruk
Mest på grunn av høye kostnader og at det ikke finnes hverken online registreringstjeneste eller whois-oppslagsside, så blir Maldivenes nasjonale toppnivådomene hovedsakelig brukt av statsapparatet og store selskaper. Mindre selskaper og organisasjoner foretrekker generiske toppnivådomener, så som *[[.com]]* og *[[.net]]*.

## Registrering
Registrering gjøres på tredje nivå, under følgende generisk kategoriserte subdomener på andre nivå:
* **.aero.mv** – Luftfart 
* **.biz.mv** – Bedrifter 
* **.com.mv** – Kommersiell 
* **.coop.mv** – Kooperative organisasjoner  
* **.edu.mv** – Utdanningsinstitusjoner
* **.gov.mv** – Regjeringen/statsapparatet
* **.info.mv** – Informasjon
* **.int.mv** – Internasjonale organisasjoner   
* **.mil.mv** – Militæret 
* **.museum.mv** – Musèer
* **.name.mv** – Privatpersoner 
* **.net.mv** – Nettverksselskaper 
* **.org.mv** – Organisasjoner
* **.pro.mv** – Profesjonelle yrker

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mv whois informasjon 
* Dhivehinet
Alina Eremia

**Alina Eremia** (født 15. desember 1993 i Buftea, Romania) representerte Romania under Junior Eurovision Song Contest i Hasselt i Belgia i 2005 med sangen *Turai*.

## Eksterne lenker
* 
* 
*
Jens Bloch

**Jens Bloch** (født 27. juni 1761 i Hals i Danmark, død 4. juli 1830 i Viborg) var en dansk-norsk teolog og biskop.

Bloch hadde forskjellige prestestillinger i Danmark, og var også lidenskapelig opptatt av antikke studier. Han skrev flere verk om greske klassikere, blant annet oversatte han Xenofons *Sokratiske Mærkverdigheter* i 1792. I 1795 fikk han den teologiske doktorgrad for avhandlingen *de anthropologia Mosaica*. 

Han etterfulgte Peder Hansen som biskop i Christiansands stift i 1804, men ble allerede året etter forflyttet til bispestolen i Viborg.

## Referanser


## Eksterne lenker
* Biografi i ''Dansk biografisk leksikon'' fra 1905 (på dansk)
SandnesGarn

**SandnesGarn** (tidl. ***Sandnes Uldvarefabrik***) er en garnfabrikk ved Foss-Eikeland i Sandnes, Rogaland. Fabrikken er en av de eldste ullvarefabrikkene i landet, og er i dag en ledende produsent av strikkegarn og industrigarn.

## Sandnes Uldvarefabrik 1888–1986
Sandnes Uldvarefabrik ble etablert i 1888. De første bygningene ble reist i Vågen og produksjonen ble satt i gang i 1889. Fra 1905 hadde bedriften stor vekst, og i 1910 ble fabrikken utvidet. Det ble kjøpt inn kjemmemaskiner i 1932. Sandnes Uldvarefabrik lanserte mariusgenseren i 1952, som ble den største suksessen i fabrikkens historie. 

Strikkeklubben Strikk Ess ble etablert i 1954. Den ble lansert for å øke salget av garn. Det kostet to kroner i engangsavgift å bli med i klubben. Medlemmene fikk hvert kvartal tilsendt et hefte med strikkeoppskrifter.  Over  meldte seg inn. Strikkeklubben ble avviklet i 1975.

Bedriften gikk godt fram til midten av 70-tallet, da ullvareprisene ble svært høge. I 1975 ble Sandnes Uldvarefabrik slått sammen med Sandnes Kamgarn Spinneri for å imøtekomme utfordringene i bransjen, dog ble begge varemerkene videreført. Firmaet ble et av de markedsledende i Norge, og holdt en imponerende del av markedet innen håndstrikkegarn. 21. august 1978 brant fabrikken ned til grunnen. Under gjenreisingen ble fabrikken flyttet til Foss-Eikeland utenfor Sandnes.

## Sandnes Kamgarn Spinneri 1906–1986
Sandnes Kamgarn Spinneri ble etablert i Vågen av Walter Roff i 1906. Fabrikken ble utvidet i 1932. I 1972 tok Kamgarnspinneriet over produksjonen ved den konkursrammede Sygna Uldvarefabrik på Hermansverk. Bedriften fusjonerte med Sandnes Uldvarefabrik i 1975. Produksjonen på Hermansverk ble nedlagt i 1982. I 1986 ble merkenavnet Sandnes Kamgarn Spinneri avviklet, og all produksjon ble flyttet til Sandnes Uldvarefabriks nye anlegg på Foss-Eikeland. Spinneriet ble tømt for maskiner i 1988, og ble ombygget til kulturhus i 2000.

## Sandnes Uldvarefabrik etter 1986
I 1987 stod Sandnes Uldvarefabriks moderne nybygg på Foss-Eikeland ferdig. Bedriften ble kjøpt opp av Sagatex i 1995, men ble kjøpt tilbake av lokale krefter i 2000. De nye eierne investerte 15 millioner i ny maskinpark. Navnet ble endret til *SandnesGarn* i 2006.

## Referanser


## Eksterne lenker
* SandnesGarns nettsider
* Sandnes historie 1900-tallet
* Optimisme på Sandnes Ullvare, Stavanger Aftenblad 
* Kamgarnspinneriet ble byens kulturstolthet, Stavanger Aftenblad
Henry Kloss

**Henry Kloss** var (født 1929 i Altoona, død 31. januar 2002) var en lydtekniker og forretningsmann som bidro til fremgangen innen hi-fi-høyttalere og radiomottakere i begynnelsen av 1950-årene.

Kloss studerte fysikk ved Massachusetts Institute of Technology, men fullførte ikke studiet. Han sto bak flere innovasjoner.
Han fikk en Emmy Award for utviklingen av TV-projeksjonssystemet *Advent Video Beam 1000*.

Han har vært med på å starte flere selskaper, deriblant Tivoli Audio.

## Referanser
Andy Sneap

**Andy Sneap** (født 1969) er en engelsk musiker, plateprodusent, lydtekniker og lydmikser. 

I 1985 ble Andy Sneap med i det britiske thrash metal-bandet Sabbat, som han spilte i fram til 1991 da bandet ble oppløst. 3 år senere, i 1994, startet han et eget platestudio ved navn «Backstage Recording». Sneap har vært livegitarist for Judas Priest siden 2018.

Andy Sneap mottok en svensk Grammy for sitt arbeid på Opeths album *[[Deliverance (album)|Deliverance]]*, og en amerikansk Grammy-nominasjon for sitt arbeid på Killswitch Engages *[[The End of Heartache]]*.

## Diskografi
### Studioalbum med [[Sabbat (band)|Sabbat]]

### Produksjon (utvalg)
* Accept – *[[Blood of the Nations]]*
* Arch Enemy – *[[Anthems of Rebellion]]* og *[[Dead Eyes See No Future]]*
* Blaze – *[[Silicon Messiah]]*, *[[Tenth Dimension]]*, *[[As Live As It Gets]]* og *[[Blood and Belief]]*
* Cathedral – *[[Caravan Beyond Redemption]]*  
* Exodus  – *[[Tempo of the Damned]]*  
* Kreator – *[[Enemy of God]]* og *[[Violent Revolution]]
* [[Masterplan]] – *Masterplan* og *Aeronautics* 
* [[Megadeth]] – *United Abominations* 
* [[Nevermore]] – *Dead Heart in a Dead World* og *This Godless Endeavor*

=== Miksing (utvalg) ===
* [[Arch Enemy]] – *Wages of Sin*, *Doomsday Machine* og *Live Apocalypse* (DVD)
* [[Artillery]] – *B.A.C.K.  
* As I Lay Dying] – *[[Shadows Are Security]]*
* Biomechanical – *[[The Empires Of The Worlds]]*
* Cradle of Filth – *[[Thornography]]*
* Exodus – *[[Another Lesson in Violence]]* og *[[Shovel Headed Kill Machine]]*
* Killswitch Engage – *[[Alive or Just Breathing]]* og *[[The End of Heartache]]*
* Kreator – *[[Live Kreation]]*, *[[Enemy of God Revisited]]* (DVD)
* Machine Head – *[[The More Things Change]]*
* Napalm Death – *[[Breed to Breathe]]* og *[[Inside the Torn Apart]]*
* Nevermore – *[[Enemies of Reality]]* (Remix)
* Opeth –  *[[Deliverence]]* og *[[Lamentations (Live at Shepherd's Bush Empire 2003)]]* (DVD)
* Testament – *[[The Gathering (album)|The Gathering]]*, *[[First Strike Still Deadly]]* og *[[Live In London]]*
* Trivium – *[[Ascendancy]]*

## Referanser


## Eksterne lenker
*
Skjellbrosme

**Skjellbrosme** er en art i gruppen skjellbrosmefamilien. Den ligner på brosme, men har to ryggfinner.
Den blir vanligvis ca. 60&nbsp;cm lang, men kan bli opp til 110&nbsp;cm.

Den er hovedsakelig nattaktiv, og lever av krepsdyr og småfisk.

Den er en dypvannsfisk som i Norden fanges på 150–375 meters dyp, over myke substrater. Lenger sør og noen ganger i Norge kan arten komme inn på grunnere vann, men den kan også gå ned til 800 meters dyp.

## Referanser




## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Eksterne lenker
* 
*
Løvskognonne

**Løvskognonne** (*Lymantria dispar* (Linnaeus, 1758))  er en sommerfugl i gruppen børstespinnere (Lymantriidae).

Løvskognonne finnes ikke i Norge. Den finnes i Mellom-Europa og er spredt til de østlige deler av Nord-Amerika, hvor den har etablert seg raskt.  I USA kalles den «Gypsy moth».

Løvskognonne er en nær slektning av barskognonnen, som finnes i Norge. Larven hos barskognonne lever på bartrær.

## Levevis

Lymantria dispar MHNT Chenille.jpg|Larv av løvskognonne
Lymantria dispar MHNT.CUT.2012.0.357 Claix (Isère) Female.jpg| ♀
Lymantria dispar MHNT.CUT.2012.0.357 Col de Cricheto Bastelica male.jpg|♂

Larven lever på løvtrær.

Løvskognonne tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres.

## Skadedyr
Løvskognonne kan forårsake store skade i løvskog.  Artens kjønnsferomoner (disparlure) er identifisert og brukes som ledd i bekjempelsen av arten og for å finne populasjonsstørrelsen. Løvskognonne er tatt med i Verdens naturvernunions liste over de 100 mest skadelige invaderende artene i verden.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[Noctuoidea]]**  
***** familie **[[børstespinnere]]**  (Lymantriidae)  
****** delgruppe Lymantrinae
******* stamme Lymantriini
******** slekten *Lymantria*
********* **''Lymantria dispar'' (Linnaeus, 1758)**

## Kilder
* www.skogforsk.no/skogskade/ – Skogskade
* 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* www.skogforsk.no/skogskade/ – Om skadedyr på planter og trær tilknyttet skogen.
Štark Arena

**Štark Arena** (serbisk-kyrillisk: *Штарк арена*, serbisk-latinsk: *Štark arena*) er Serbias største innendørs multifunksjonelle flerbruksarena og ligger i hovedstaden Beograd. 

Arenaen er designet som en universell hall for sportsbegivenheter som basketball, håndball, volleyball, tennis, friidrett. I tillegg er hallen også tilpasset kulturelle begivenheter, tv-sendinger og andre arrangementer. Den er totalt dekket med  kvadratmeter, og har en kapasitet på  seter (for håndballbegivenheter er standarden  seter). Arenaen er blant de største innendørsarenaene i Europa. Beograd Arena var også vertssted for Eurovision Song Contest 2008.

## Referanser


## Eksterne lenker
*
Børt-Erik Thoresen

**Børt-Erik Thoresen** (1932–2011) var en norsk TV-personlighet, sanger, musiker, låtskriver og skuespiller. Han platedebuterte i 1954, og spilte også inn plater med søsteren Åse Thoresen. Han ble ansatt i Underholdningsavdelingen i NRK i 1968 og laget en rekke program rundt folkemusikk og gammeldans. Fra slutten av 80-tallet og til 1992 var han ved Opplandsradioen på Lillehammer. Han var gift med operasangerinnen Aase Nordmo Løvberg.

## Plateinnspillinger
* 1966: *Hei huskom i hei* – utgitt på plateselskapet Nor-Disc 
* 1966: *[[Viser ved peisen]]* – med Åse Thoresen, Triola
* 1969: *Folkelige viser* – med Åse Thoresen, Triola
* 1974: *Ekko fra Dombås – [[Triola]]
* [[1975]]: *Børt-Erik Thoresen med nogo attåt* – samleplate
* [[1978]]: *Hjembygdas melodi* – Triola
* [[1977]]: *En visebukett* – med flere artister, Philips
* [[1984]]&ndash;[[1988]]: *Glade minner 1 – 3 (Glad Musikk)* – med [[Åse Wentzel]] og [[Gunnar «GP» Pedersen]]
* [[1997]]: *Børt-Erik Thoresen valser og viser seg.. * – samleplate

== Bibliografi ==
* *Viser ved peisen*, Oslo 1978: Cappelen
* *Ekko fra Dombås* [ca. 1960]

== Referanser ==
<references/>

== Eksterne lenker ==
* [http://www.youtube.com/watch?v=A3eh-I1gKWA Program fra Dombås *Gammeldans fra Dombås* fra 1969]
* [http://www.youtube.com/watch?v=v3LbISOz7fw Program fra Dovre *Tofte kongsgård* fra 1969]
* [http://www.youtube.com/watch?v=PH36S3VJF1U Program fra Dovre *Fokstugu Fjellstugu & Dovregubbenshall* fra 1969]
* [http://www.youtube.com/watch?v=KYezDwwq2W8 Program fra Dovre *Hjerkinn Fjellsugu og Kongsvoll Fjellstugu'' fra 1969]
*
Hualien

**Hualien**, eller **Hwalien**, (kinesisk : 花蓮) er en by i Taiwan, hovedstad i regionen av samme navn, på øyas østkyst, mot Stillehavet. 

Byen går tilbake til 1851 da bønder fra området rundt Taipei av hankinesisk bakgrunn slo seg ned der. Nå (2007) har byen 110 000 innbyggere.

## Eksterne lenker
*
Pittsburg (Kansas)

**Pittsburg** er en by i Crawford County sørøst i Kansas. Det er den mest folkerike byen i både Crawford County og i sørøst Kansas. Pittsburg hadde 19&nbsp;243 innbyggere i 2000.

## Referanser


## Eksterne lenker
*
Roger Bigod, 4. jarl av Norfolk

**Roger Bigod** (født ca. 1209, død 1270) var 4. jarl av Norfolk og Earl Marshal av England.

Han var sønn av Hugh Bigod og Matilda Marshal, datter av William Marshal, 1. jarl av Pembroke og Earl Marshal av England. Etter at hans far døde i 1225 ble Roger myndlingen til William de Longespee, 3. jarl av Salisbury. Etter at han giftet seg med Isabella, datter av Vilhelm I av Skottland, ble han også myndling av sin svoger, Alexander II av Skottland, inntil 1228, da han, skjønt fortsatt umyndig, overtok sin fars eiendommer, inkludert Framlingham Castle, men han arvet derimot ikke sin fars tittel før i 1233.

Roger Bigod var eldre halvbror av John de Warenne, 7. jarl av Surrey, som var sønn av William de Warenne, jarl av Surrey. Moren Matilda Marshal var enke etter Hugh Bigod, 3. jarl av Norfolk.

Da den siste av hans mors brødre døde uten en mannlig arving overtok Roger tittelen Earl Marshal av England i 1246. Med sin yngre bror Hugh Bigod (Justiciar) var han blant de mest prominente baronene som kjempet for å ta kontrollen over regjeringen i England fra kong Henrik III av England og støttet Simon de Montfort i det som skulle bli Den andre baronenes krig.

Roger fikk ingen barn og ble etterfulgt av sin nevø, Roger Bigod, 5. jarl av Norfolk.

## Referanser


## Litteratur
* M. Morris, *The Bigod Earls of Norfolk in the Thirteenth Century* (Woodbridge, 2005)
Margaret Stewart, 4. grevinne av Angus

**Margaret Stewart, 4. grevinne av Angus** (født før 1360, død 1417) var grevinne av Angus i sin egen rett.

Hennes far var Thomas Stewart, 2. jarl av Angus (død 1361) og hennes mor var Margaret Sinclair som hun ble oppkalt etter. Margaret Stewart etterfulgte tittelen 4. grevinne av Angus og som et resultat av sitt ekteskap med Thomas, jarl av Mar, ble hun også tiltalt som grevinne av Mar.

Da Margaret ble enke etter Thomas, jarl av Mar i 1374, innledet hun en ulovlig affære med William Douglas, 1. jarl av Douglas. Forholdet var ulovlig ettersom de var i slekt, om enn ikke i blodsbånd, ved at Douglas var ektefelle med hennes avdøde manns søster. Resultatet av forholdet var at hun fødte sønnen George Douglas (ca. 1380–1403). Gjennom et eget charter fikk hun sikret sin sønn ved at hennes eiendommer ble overført til ham, og i 1389 fikk han også tittelen jarl av Angus av kong Robert II av Skottland.

Margaret frasa seg tittelen til grevinne av Angus til fordel for sin sønn i 1389 og levde tilbaketrukket resten av livet.

## Referanser
Joy Ogwu

**Joy Uche Angela Ogwu** (1946–2025) var fra 2006 til 2007 utenriksminister i Nigeria. Hun var den andre kvinnen i denne stillingen i landet. Før hun ble utnevnt til utenriksminister, var hun generaldirektør for Nigerian Institute of International Affairs (NIIA).

Ogwu var rådgiver for FN i saker om nedrustning og gav ut bøker om å knytte sterkere afrikanske bånd til Latin-Amerika. Hun var leder av rådet for UNIDIR.

Ogwu ble utnevnt til utenriksminister 30. august 2006 av Nigerias president Olusegun Obasanjo.

## Karriere
Joy Ogwu fikk bachelor- og mastergrad i statsvitenskap fra Rutgers University. Senere tok hun doktorgrad fra Lagos Universitet i Nigeria. Da hun tok denne, var hun ansatt ved Institutt for internasjonale saker ved Universitetet i Lagos. 

Ogwu startet sin karriere som assisterende foreleser ved Nigerias nasjonale krigsskole og Nigerias institutt for politikk og strategiske studier (NIPSS). Deretter ble hun foreleser samme sted og fikk en forskerstilling mens hun skrev sin første bok, *Nigerian Foreign Policy: Alternative Futures* (Macmillan, 1986). Etter hvert fikk hun ledelsen av avdelingen for internasjonal politikk, noe som ledet henne til rollen som den første kvinnelige generaldirektør.

Hennes karriere var tydelig i sitt fokus på utviklingslandene i Latin-Amerika hvor hun undersøkte mulighetene for en sør-sør-forbindelse mellom Afrika sør for Sahara og Latin-Amerika. For dette formålet hadde hun et stipendopphold ved University of Londons institutt for latinamerikastudier. Hennes bøker er gitt ut på portugisisk, spansk, fransk og kroatisk. Som ekspert på sikkerhetsspørsmål er hun en av rådgiverne til FNs generalsekretær om nedrustning. 

Som kvinne i en fremskutt posisjon i sitt spesielle fag ble Ogwu en røst for kvinnesak og menneskeretter. For dette formålet strekker hennes perspektiv seg over Asias Stillehavskyst, Latin-Amerika og Afrika sør for Sahara med en rekke publikasjoner om regionale sider av disse spørsmålene. Hennes deltaking i regjeringen gav positive bidrag til praktisk regjeringspolitikk så som bygging av Nigeria-Sør-Amerika forhold på makronivå og UNESCO-støttede program for å undervise i menneskerettigheter i nigerianske skoler på mikronivå. 

Videre har hennes langvarige periode som leder av i delegasjonen til FNs generalforsamling utvidet hennes bidrag som en innflytelsesrik skikkelse i å bygge Nigerias relasjoner med resten av verden. Hun var Nigerias FN-ambassadør fra 2008 til 2017.

## Utgitte bøker
* *Nigerian Foreign Policy: Alternative Futures*, utgitt av  Nigerian Institute of International Affairs i samarbeid med Macmillan Nigeria Publishers, 1986
* *Africa and Latin America: Perspectives and Challenges*

## Referanser


## Eksterne lenker
* "Nigeria names Rutgers-trained professor as new foreign minister", *Newsday*, August 30, 2006 (Besøkt 31. august 2006)
* Reference 1
* Reference 2
Carl-Viggo Hølmebakk

**Carl-Viggo Hølmebakk** (født 1958) er en norsk arkitekt.

Hølmebakk har utdannelse fra Arkitekthøgkolen i Oslo (AHO) 1978–1984 og fra Cooper Union i New York 1984–1985. Han var ansatt ved NSBs arkitektkontor 1986–1988, og har hatt privat praksis siden 1992. Han har undervist på AHO og Rhode Island School of Design. 

I 2010 mottok Hølmebakk Grosch-medaljen, og han har også blitt tildelt Houens fonds diplom, Treprisen og Betongtavlen (to ganger). Han har vært nominert til Ludwig Mies van der Rohe Award for European Architecture tre ganger.

## Produksjoner (utvalg)
* Uthus på Ullern (1996, nominert til Mies van der Rohe Award)
* Sommerhytte i Risør (1997; tildelt Treprisen i 2002)
* Utsiktsplattform Sognefjellsvegen (1998, Statens byggeskikkpris sammen med Jensen og Skodvin arkitektkontor)
* Bårehus Asker krematorium (2000, Houens fonds diplom, nominert til Mies van der Rohe Award 2001)
* Utsiktsplattform Sohlbergplassen (fylkesvei 27) (2006; tildelt Betongtavlen for 2007, nominert til Mies van der Rohe Award 2009)
* Publikumsbygg på Bjerkebæk (Sigrid Undsets hjem) (2007)
* Enebolig Holtet/Larsen på Stange (tildelt Betongtavlen for 2014) 

I 2010 vant Hølmebakk arkitektkonkurransen om tilrettelegging av Vøringsfossen, som er en av Norges mest besøkte turistattraksjoner. Arbeidet, som er estimert til å koste 150 millioner, ble påbegynt 2015.

## Referanser


## Eksterne lenker
* Carl-Viggo Hølmebakk AS
* Omtale hos Bygg uten grenser 
* MiesArch.com : oversikt over nominasjoner av C-V Hølmebakk
* Store norske leksikon
Anthony

**Anthony** er et mannsnavn dannet av det latinske familienavnet *Antonius* som har ukjent opprinnelse.

## Utbredelse
*Anthony* var et vanlig navn i England fra 1500-tallet til 1700-tallet, og igjen på 1900-tallet.

*Anthony* har i mange år vært et populært navn i USA.

*Anthony* er i dag et nokså vanlig navn i USA og Frankrike.

|}

## Kjente personer med navnet
Personene i listen er ordnet kronologisk etter fødselsår.
* Anthony Fokker (1890–1939) nederlandsk flykonstruktør
* Anthony Eden, (1897–1977)  statsminister i Storbritannia fra 1955 til 1957.
* Anthony Buckeridge (1912–2004), britisk forfatter kjent for historiene om figuren *[[Stompa]]*
* Anthony Hopkins (1937–), britisk skuespiller
* Antony Beevor (1946–), britisk forfatter og historiker
* Anthony Horowitz (1955–), engelsk barnebokforfatter
* Anthony Anderson (1970–), amerikansk komiker og skuespiller
* Antony Hegarty (1971–), britisk musiker, vokalist og frontfigur i bandet *[[Antony and the Johnsons]]*

## Referanser


## Eksterne lenker
*
Forvaltningsorgan

I Norge er **forvaltningsorgan** typisk regjeringen, departementene, direktorater, fylkeskommuner og kommuner. Kommunestyre og fylkesting regnes også gjerne med.
Alle organer som har til hovedoppgave treffe eller saksforberede vedtak gjort av norske myndigheter regnes som en del av forvaltningen. 
En grovinndeling av forvaltningens virksomhet skiller mellom myndighetsutøvelse, tjenesteyting og næringsvirksomhet.
Det finnes ingen presis definisjon av hva et forvaltningsorgan er og språkbruken varierer.
Noen ganger blir for eksempel alt et forvaltningsorgan foretar seg karakterisert som forvaltningsvirksomhet og andre ganger holdes forretningsvirksomhet utenfor. 
Offentlige institusjoner som i hovedsak yter tjenester som for eksempel sykehus, universitet og skoler regnes også som forvaltningsorgan i enkelte forbindelser.  
Det finnes ingen klare og skarpe artsforskjeller mellom det som regnes som forvaltningsvirksomhet og det som holdes utenfor.

Stortinget og domstolene hører ikke til forvaltningen selv om de utfører enkelte oppgaver som regnes til forvaltningen. 
Sivilombudsmannen og Riksrevisjonen som sorterer direkte under Stortinget er ikke forvaltningsorgan.
Selv om domstolene utfører enkelte oppgaver som regnes som forvaltning, tinglysning, ekteskapsstiftelse mv, så regnes de ikke som en del av forvaltningen. 
Når Stortinget gjør vedtak om vassdragsregulering så regnes det som forvaltningsvirksomhet.

Forvaltningsorganene gir forskrifter som er bestemmelser av samme art som lover og forvaltningen forbereder Stortingets lovvedtak.
Det er bare Stortingets lovgivende virksomhet som ikke regnes som forvaltning.

Det er heller ikke noe skarpt skille mellom domstolenes dømmende virksomhet og mye av det forvaltningen arbeider med, for eksempel er Trygderetten og ligningsvesenetet forvaltningsorgan.

Justisdepartementet sier om forvaltningsorgan:

Norsk samfunnsleksikon sier om forvaltningsorgan:

## Se også
*Forvaltningsenhet
*Forvaltningsrett

## Referanser
Roberto Eduardo Viola

**Roberto Eduardo Viola Prevedini** (født 13. oktober 1924, død 30. desember 1994) var en argentinsk militær offiser som satt som de facto president i Argentina fra 29. mars 1981 til 11. desember 1981. 

Under hans styre ble situasjonen i Argentina veldig ustabil, og motstandsbevegelsen Mødrene av Plaza de Mayo ble opprettet. 11. desember ble Roberto Viola avsatt under et nytt militærkupp ledet av generalløytnant Leopoldo Galtieri. I 1983 ble Roberto Viola arrestert for brudd på menneskerettigheter fra det som er kjent som Guerra sucia en Argentina («Den skitne krigen»). Han skulle sitte i fengsel til år 2000, men døde i 1994.

## Referanser
Vinkelner

**Vinkelner** (orig. fransk **sommelier**, av hunkjønnsform sommelière) er en kelner med ansvar for å finne fram til og servere vin, særlig på luksuriøse restauranter. Vinkelneren har god kjennskap til hvilke viner som passer til hvilken type mat, og vil vanligvis  også ha ansvaret for vinkjelleren.

Allerede for 2000 år siden fikk romerske soldater sin daglige rasjon av vin.  Forløperen til dagens sommelier ble brukt av romerne til å frakte vin ut til soldatene. Romerne var klar over at vin fra ulike områder hadde ulike kvaliteter, og gjennom planlegging og et nøye agronomisk arbeid etablerte de mange av Europas vinområder.

Ca 650 år e.Kr. ble det etablert munkeklostre i Europa. Munkene viste stor forkjærlighet for vindruen og et spennende arbeide startet med å perfeksjonere vinmarkene. Munkene etablerte forløperne til mange av dagens mest anerkjente vinmarker.

Ludvig den 14. var svært opptatt av kombinasjonen mellom mat og vin. Solkongen i Frankrike la dermed til rette for de første sommelierer. I tillegg til å kontrollere at vinen og maten var perfekt, ville også eventuelle forgiftningsforsøk bli oppdaget på et tidlig tidspunkt. Gjennom Ludvig den 14. ble kunsten å smake på vin utviklet og snart var sommelier etablert som en egen yrkesgruppe.

I moderne tid er sommelieren en av bedriftens mest betrodde medarbeidere, og fungerer som et bindeledd mellom kjøkkensjef, restaurantsjef, gjester og eiere. Sommelieren styrer vinkjelleren, innkjøp og salg av vin, vinmenyen/vinkart, samt opplæring av andre ansatte på vin.

I Norge er vinkelnere organisert i Norsk Vinkelnerforening.

## Se også

* Vin

## Eksterne lenker
* Utdanning.no sin yrkesbeskrivelse av vinkelner
* Norsk sommelierutdannelse 
* Beverage Academy Norge
* Norsk Vinkelnerforening
Lough Ree

**Lough Ree** (irsk: *Loch Rí*) er en innsjø (*[[lough]]/[[loch]]*) svært sentralt og midt i Irland. Ree er den nest største av tre store innsjøer på elven Shannon, den største er Lough Derg i sør og den tredje er Lough Allen i nord. Det er også flere mindre sjøer langs elven. Innsjøen fungerer som en grense mellom grevskapene Longford og Westmeath (begge i provinsen Leinster) på den østlige siden og Roscommon i provinsen Connacht på den vestlige siden. 

Innsjøen er populær for fiske og båtliv. Innsjøen støtter et lite kommersielt ålfiskeri og er lokalt kjent for sine «eels on wheels», en bil med salg av ål. Byen Athlone ligger i den sørlige enden av innsjøen, og har en havn for båter som skal ut på innsjøen. Den lille byen Lanesboro ligger i den nordlige enden av innsjøen.

## Nesten midt i Irland
Det geografiske sentrum av Irland ble tidligere beregnet til å være i distriktet Carnagh East i grevskapet Roscommon på den vestlige bredden av Lough Ree, overfor Cribby-øyene. Også Hodson-søylen som ligger på en øy ved samme navn, Hodson's Pillar Island, i innsjøen ble hevdet å være det mest sentrale punktet i Irland. Imidlertid gjorde Ordnance Survey Ireland i 2022 en ny beregning som plasserte senteret nær Castletown Geoghegan i grevskapet Westmeath.[4]

## Økologi
Lough Ree har blitt utnevnt til et spesielt viktig verneområde. Hovedhabitatet, etter område, er selve innsjøen, men det er andre habitater som omfatter myrområder.

Lough Ree-området har blitt utpekt til et særskilt beskyttet område for fuglelivet og definert som viktig fugleområde på grunnlag av dens migrerende vannfugler, med nasjonalt viktige antall dvergdykkere.

I 2021 ble invasive eller invaderende quaggamuslinger (*Dreissena rostriformis*) oppdaget i innsjøen og i Lough Derg av et forskerteam fra University College Dublin.

## Historie

På øya Inchcleraun (*Inis Cloithreann*) i den nordlige delen av innsjøen ble det opprettet et kloster i tidlig kristen tid og på stedet er restene av flere gamle kirker. I irske legender var det på denne øya dronning Méabh (Medb) ble drept. Den norrøne nordboeren og vikingen Turgeis kontrollerte et borg (*dunad*)  ved kysten fram til sin død i 845 ved å drukne i Lough Owel.

Norrøne nordboere med angrep som vikinger på 800-tallet kulminerte i 845 i Irland etter at de hadde bygd en befestet base på Lough Ree. Ifølge irske annaler var det ytterligere konfrontasjon mellom irere og nordboere:

* «Tomrair, sønn av Elgi, en *jarl* av utlendingene, på Luimnech (den nedre Shannon), og han fortsatte og plyndret Inis Celtra og Muicinis, og brente Cluain Moccu Nóis; og han dro på Loch Rí og plyndret alle øyene, og han herjet Mide.» (*[[Inisfallen-annalene]]* AI922.2)
* «Amlaíb Cenncairech, med utlendingene, kom fra Loch Eirne over Breifne til Loch Ribh. Natt til den store julen nådde de Sinainn, og de ble der i sju måneder; og Magh-Aei ble ødelagt og plyndret av dem.» (*[[Inisfallen-annalene]]* AI922.2)

## Referanser


## Eksterne lenker

* «Lake Ree (Lough Ree)» , International Lake Environment Committee
Høybråten (Oslo)

**Høybråten** er et boligstrøk i Groruddalen i nordøstre Oslo med omkring  innbyggere (2024). Bebyggelsen preges av villaer. Høybråten tilhører Stovner bydel, men deler av Høybråtenveien ligger i Alna bydel. Strøket grenser til Stovner og Haugenstua mot nord, Lørenskog mot øst, Ellingsrud mot syd og Furuset mot vest.

Ruter har bussrute 64A som kjører fra Furuset stasjon over Høybråten til Stovner stasjon. Høybråten har også egen jernbanestasjon, som trafikkeres av Vys lokaltog mellom Asker og Lillestrøm. Langs Høybråtenveien ved Myrbakkveien ligger Høybråtenparken.

## Lokalhistorie

* 1899: Brukseier Anton Tschudi kjøper Øvre Høybråten gård og utparsellerer den i mindre tomter.
* 1903: Ti familier på Høybråten. Ingen veier.
* 1912: Høybråtenveien (4 km) blir ferdig fra Haugenstuveien til Lørenskog stasjon.
* 1916: Høybråten idrettsforening stiftes.
* 1921: Høybråten stasjon (jernbane) åpnes. 
* 1922: Høybråten skole med folkebad åpnes. 
* 1926: Høybråten skoles guttemusikkorps stiftes.
* 1932: Høybråten kirke innvies.
* 1982: Stasjonsfjellet skole åpnes for ungdomstrinnet.
* 1986: Jazzklubben Jazz på Vardeheim stiftes av lokale musikere.

## Idrett
Høybråten Basketballklubb (HBBK) vant 16 norske kvinnemesterskap i basketball uavbrutt gjennom 15 år (1981–1995), samt i 1998. Det skaffet dem en plass i Guinness rekordbok. 

Høybråten og Stovner Idrettslag (HSIL) tok NM-gull i langrennsstafett for kvinner i 2003 og 2007, første gang med skiløperen Kristin Størmer Steira på laget. 

## Referanser


## Eksterne lenker
* 
* 100 år på Høybråten – jubileum for første bosetting
* Historisk turtips på Høybråten
Geithus Idrettslag

**Geithus Idrettslag** (stiftet 16. januar 1892) er et idrettslag fra Geithus i Buskerud. Nåværende leder for Geithus IL er Jon Hovland. Leder for Geithus IL Fotballgruppe er Marcus Myhrer.

Geithus Idrettslag er en sammenslutning av Modum Skiklubb, Geithus IF og Geithus AIL. Sammenslåingen ble vedtatt i 18. september 1940.

## Referanser


## Eksterne lenker
* Klubbens nettsider
* Geithus IL – Skøytegruppens nettsider
Mark Draper

**Mark Draper** (født 11. november 1970) er en tidligere fotballspiller fra England.

Mark Draper debuterte som profesjonell fotballspiller for Notts County F.C. i 1988. I 1994 ble Draper solgt til Leicester City F.C. Hans gode form der tiltrakk oppmerksomheten til Aston Villa F.C. som kjøpte han for 3,25 millioner pund. På den måten fikk Mark Draper fortsette å spille i Premier League selv om Leicester City rykket ned. I 1999-2000 sesongen fikk Draper lite spilletid og var en kort stund på lån til Rayo Vallecano i Spania.

Senere ble han kjøpt av Southampton F.C. før han la opp i 2003.

## Referanser


## Eksterne lenker
*
Helter Skelter

**«Helter Skelter»** (*«hals over hode»*) er en sang av The Beatles fra deres dobbeltalbum *[[The Beatles (White Album)|The Beatles]]* (også kjent som *White Album*), utgitt i 1968. Sangen er hovedsakelig skrevet av Paul McCartney, selv om alle McCartneys og John Lennons Beatles-låter ble kreditert sammen som Lennon/McCartney. En annen versjon ble innspilt 18. juli og utgitt 1996 på Anthology 3.

Sangen er blitt stående som et tidlig eksempel på utviklingen av metal-musikk. McCartney har sagt at han og resten av bandet ville forsøke å skape et så uryddig lydbilde som mulig. Dette var delvis inspirert av The Who. Tittelen, Helter Skelter, er ikke en berg -og dalbane, slik det ofte blir sagt, men et annet fortgående apparat fra fornøyelsesparker som fikk McCartney til å føle seg "hulter til bulter" som barn.

Kultlederen Charles Manson tolket The Beatles-albumet *White Album* som budskap rettet direkte mot ham selv og mente Helter Skelter var navnet på en kommende rasekrig. Denne krigen skulle han og hans følgere utløse med de drapene de begikk. 

«Helter Skelter» er også et populært innslag på McCartneys konserter i dag, i tillegg til at den er covret av mange andre artister, deriblant U2 og Aerosmith.

## Referanser
Anders Prytz

**Anders Prytz** (født 15. november 1976) er en svensk tidligere fotballspiller. Prytz var en venstrebent forsvarsspiller. Han signerte kontrakt for Fredrikstad  9. februar 2007, og hadde de siste seks sesongene før det spilt for Örgryte IS. Etter 2007-sesongen ba han om at kontrakten med FFK ble avsluttet, noe klubben sa ja til. Han gikk deretter tilbake til Örgryte og spilte der en sesong før han gav seg med fotball på toppnivå.

## Referanser


## Eksterne lenker
* 
* Profil på ffksupporter.net
Liste over kvinnenavn med svensk opprinnelse

I denne listen er kun navn med svensk opprinnelse inkludert, det vil si navn som er dannet etter norrøn tid. Se også: Liste over kvinnenavn med norrøn opprinnelse.
Ronny Rosenthal

**Ronny Rosenthal** (hebraisk: רוני רוזנטל;  født 11. oktober 1963) er en fotballspiller fra Israel som har spilt for blant annet Liverpool og  Tottenham Hotspur. Han begynte karrieren i Maccabi Haifa i 1983 og avsluttet den i Watford i 1999. Rosenthal var særlig sterk på kontringer.

## Klubber
*  Maccabi Haifa (1983–1986)
*  Club Brugge (1986–1988)
*  Standard Liège (1988–1990)
*  Luton Town (1990)
*  Liverpool  (1990–1994)
*  Tottenham Hotspur  (1994–1997)
*  Watford  (1997–1999)

## Referanser


## Eksterne lenker
*
Serge Konan Kouadio

**Serge Konan Kouadio** (født 31. desember 1988) er en fotballspiller fra Elfenbenskysten. Han spilte for Fredrikstad fra 2007 til 2008, da FFK vraket Kouadio og landsmannen Ismael Beko Fofana. Han spiller både midtbane og angrep. I hjemlandet spilte han for Asec Mimosa som var farmerklubb for engelske Charlton Athletic.

## Referanser


## Eksterne lenker
*
Garðar Jóhannsson

**Garðar Jóhannsson** (født 1. april 1980) er en islandsk fotballspiller som spiller for Stjarnan.

Han har tidligere spilt for islandske KR Reykjavik og Valur. Det vakte oppsikt da Jóhannsson i 2006 ble kjøpt av Fredrikstad for to millioner en drøy måned etter at han var blitt solgt for 100&nbsp;000 til en islandsk klubb. 

Han fikk sin tippeligadebut mot Vålerenga i mai 2007, og skåret kampens eneste mål. Etter 2009-sesongen, hvor FFK rykket ned, fortsatte ikke Jóhannsson i  klubben.

## Referanser


## Eksterne lenker
* 
* Garðar Jóhannssons spillerprofil på ffksupporter.net
Martin Elvestad

**Martin Elvestad** (født 26. juli 1989) er en norsk fotballspiller som spiller for Kvik Halden. Han tidligere spilt for Tune, Berg IL og Fredrikstad. Han skrev under for Kvik Halden 18. august 2011.

Elvestad går på Toppidrettslinja ved  St. Olav videregående skole. Mai 2007 dro han på treningsleir til Lisboa med G-18 landslagstroppen i fotball. 

## Referanser


## Eksterne lenker
* 
* Martin Elvestads spillerprofil på ffksupporter.net
Martin Husár

**Martin Husár** (født 1. februar 1985) er en slovakisk fotballspiller som spiller for Kottingbrunn. Husár regnes som en hurtig venstrebent kantspiller og kom til Lillestrøm sommeren 2006 i en avtale som var verdt rundt fem millioner kroner fra Spartak Trnava i Slovakia. Den 11. juni 2007 meldte Lillestrøm og Hamarkameratene på sine nettsider at Martin Husár ved en utlånsavtale skulle spille for Ham-Kam ut sesongen da overgangsvinduet åpnet igjen fra og med 1. juli samme år.

Lillestrøm ønsket ifølge manager Jan Åge Fjørtoft å leie ham ut for å få erfaring til Tippeligaspill gjennom spilletid i Ham-Kam, mens Ham-Kam–trener Arne Erlandsen så på ham som en kantspiller i lagets spillesystem samt som en utfordrer til Tommy Øren. Etter sesongslutt dro han tilbake til Lillestrøm etter å ha fått fire kamper for Ham-Kam. Husár har også spilt Royal League–kamper for Lillestrøm og er tatt ut på det slovakiske U21–landslaget flere ganger.

Deler av 2008 og 2009 var Husár utlånt til sin tidligere klubb Spartak Trnava. Etter 2009-sesongen ble klubben og Husár enig om å avslutte samarbeidet.

## Referanser


## Eksterne lenker
* 
*  Spillerens profil på HamKam.no